# data[].attributes.body
Olemme suunnitelleet kolmen oppitunnin oppimiskokonaisuuden murrosiästä kuudesluokkalaisille.

# data[].attributes.body
1) Oppilas oppii tunnistamaan murrosiän merkkejä itsessään ja ympäristössään

2) Oppilas oppii ihmisen seksuaalisesta kehityksestä ja lisääntymisestä

3) Oppilas tarkastelee identiteettiin, minäkuvaan ja itsetuntemuksen rakentumiseen liittyviä asioita

4) Oppilas harjoittelee parityöskentelyä ja toisen mielipiteen huomioonottamista

5) Oppilas tutustuu erilaisten digitaalisten alustojen käyttöön

# data[].attributes.body
1) Aloituskysely

Oppilaat tekevät aloituskyselyn osoitteessa https://testmoz.com/q/2473835. Kyselyn vastauksista käy ilmi, kuinka hyvin heillä on ennakkotietoja murrosiästä. Sama kysely tehdään oppimisjakson lopussa, jolloin tavoitteena on, että vastausten tulokset olisivat 100%.

# data[].attributes.body
Tiedonhaku + ajatuskartan tekeminen

Oppilaat jakautuvat pareittain etsimään tietoa opettajan jakamasta murrosikään liittyvästä aiheesta. Tiedonhaun tuotoksena parit tekevät Popplet-sivuston avulla ajatuskartan aiheestaan. Ajatuskartat jaetaan koko luokan nähtäväksi.

Linkki Popplet-sivustolle:

http://popplet.com/app/#/demo

Hyviä lähteitä tiedonhakuun:

https://www.vaestoliitto.fi/nuoret/murrosika/murrosian-kasvu-ja-kehitys/

https://www.tervekoululainen.fi/ylakoulu/murrosian-muutokset/

https://www.mll.fi/vanhemmille/lapsen-kasvu-ja-kehitys/

Esimerkki-tuotos Poppet-sovelluksella:
Tässä esimerkissä nähtävillä myös osa-alueita, joita opettaja voi jakaa parien ajatuskarttojen aiheiksi.

# data[].attributes.body
Tuotosten esittely + loppukysely

Parien tekemät Popplet-ajatuskartat esitellään. Lopuksi tehdään sama loppukysely, joka tehtiin oppimiskokonaisuuden alussa. Tavoitteena on saada kyselyn tulokseksi 100%.

Oppitunnin päätteeksi voidaan käydä läpi ensimmäisellä oppitunnilla asetettujen anonyymien kysymysten vastauksia. Opettajajohtoisella tuokiolla myös oppilaat osallistetaan antamaan vastauksia toistensa kysymyksiin.

# data[].attributes.body
Työskentelimme etänä, joten emme tehneet tuotostamme kasvotusten. Kirjoitimme ajatuksiamme auki ensin Google Driven Word Online -alustassa. Ajatusten keruun jälkeen kokosimme tuotoksemme Padlet-seinälle.

# data[].attributes.body
Oppimiskokonaisuudessa käytetään kolmea erilaista tvt-alustaa. Jotta oppimiskokonaisuus onnistuisi, on koululla oltava tarvittava määrä tietokoneita/tabletteja ja hyvä internet--yhteys käytössä jokaista kolmea oppituntia varten.

Kyseessä on arka aihe, sillä oppilaat ovat itsekin murrosiän kynnyksellä. Opettajan on huomioitava tämä opetuksessa niin, ettei kukaan oppilaista tunne oloaan hankalaksi.

# data[].attributes.body
Oppilaat työskentelevät sekä itsenäisesti että pareittain

Oppiminen on oppilaslähtöistä, sillä parit saavat itse valita aiheen, jonka ympärillä työskentelevät.

Oppiminen on ilmiölähtöistä, sillä oppimisjakso alkaa ilmiön esittelyllä, ja siihen tutustumisella. Parit pääsevät tutustumaan syvemmin ilmiön eri osa-alueisiin. Terveystieto ei myöskään ole oppiaineena alakoulussa, joten opetus oppimiskokonaisuudessa on oppiainerajat ylittävää.

Opettajan rooli on ohjaava. Opettaja ohjaa oppilaat tutkimaan ilmiötä (murrosikää) tarkemmin, ja auttaa pareja työskentelyvaiheessa.

Tvt:n käyttö on kokonaisuudessa motivaattorina, mutta myös hyvänä työkaluna työskentelylle. Samalla he oppivat tvt-taitoja, ja jäsentävät oppimaansa ajatuskartan muotoon. Ajatuskartat on helppo jakaa sähköisesti koko luokalle, ja toisaalta ne voidaan tulostaa myös luokan seinälle tarkasteltavaksi. Kuudennen luokan osalta valtakunnallisessa opetussuunnitelmassa ympäristöopin tavoitteissa on ohjata oppilasta käyttämään tieto- ja viestintäteknologiaa tiedon hankinnassa, käsittelyssä ja esittämisessä sekä vuorovaikutuksen välineenä vastuullisesti, turvallisesti ja ergonomisesti (OPH 2014, 244).

# data[].attributes.body
Terveystietoa kuudennen luokan oppilaat eivät varsinaisesti opiskele, vaan terveystietoon liittyvät teemat opiskellaan ympäristöopin alla. Kuudennen luokan ympäristöopin OPS:issa lukee, että ympäristöopin tehtävänä on tukea ihmiseksi kasvamista.

2016 vuoden OPS tuo ilmi kuudennen luokan ympäristöopin sisällöistä, että sisältöjä valitaan siten, että ne liittyvät ihmisen rakenteeseen ja keskeisiin elintoimintoihin sekä ihmisen kasvun ja kehityksen eri vaiheisiin. Sisällöissä kiinnitetään huomiota kehityksen ajankohtaisiin muutoksiin ja niiden yksilöllisen luonteen ymmärtämiseen. Käsitellään ikäkauden mukaisesti seksuaalista kehitystä ja ihmisen lisääntymistä (OPH 2014, 241).

Oppimisympäristöjä ja työtapoja valitessa otetaan huomioon toiminnallisuus, kokemuksellisuus, elämyksellisyys, draaman ja tarinoiden käyttö sekä ympäristöopin monitieteinen perusta (OPH 2014, 242).

Laaja-alaisella osaamisella tarkoitetaan tietojen, taitojen, arvojen, asenteiden ja tahdon muodostamaa kokonaisuutta. Osaaminen tarkoittaa myös kykyä käyttää tietoja ja taitoja tilanteen edellyttämällä tavalla. Pääpyrkimys oppimiskokonaisuudella on, että oppilas kykenee tunnistamaan murrosikään liittyviä piirteitä itsessään ja omassa ympäristössään. (OPH 2015, 29).

# data[].attributes.body
2) Anonyymit kysymykset

Oppilaat saavat käydä Scrumblr-taululle lisäämässä anonyymina kysymyksiä murrosikään liittyen. Opettaja lukee kysymykset, ja voi näiden avulla täydentää oppimisjakson sisältöä. Opettaja voi pitää oppimisjakson päätyttyä opettajajohtoisen tuokion, jossa vastaa kysymyksiin, ja osallistaa vastaamiseen myös murrosiästä uutta tietoa ammentaneet oppilaat.

Linkki valmiiseen kyselyyn:

# data[].attributes.body
Kokonaisuus edellyttää opettajan perehtymistä käytettäviin sovelluksiin ja alustoihin sekä tarvittaviin lähteisiin, joita oppilaille suositellaan. Kokonaisuudessa käytössä ovat Popplet, Scrumblr ja testmoz, joita voi hyödyntää sekä tietokoneella, tabletilla ja puhelimella. Ne ovat helppokäyttöisiä sovelluksia, joista Popplettiin ja Testmoziin voi halutessaan liittää kuvia. Näiden käytössä on siis tärkeä huomioida mahdollisten kuvien tekijänoikeudet ja ohjeistaa oppilaita asiassa.

Murrosikä teemana on todennäköisesti hyvin henkilökohtainen aihe useille nuorille, ja sen huomioon ottaminen kaikessa opetuksessa on tärkeää. Anonyymit kommentit Scrumblr-sovelluksen avulla helpottavat asioiden esille nostamista. Scrumblr-alusta on erittäin yksinkertainen ja helppokäyttöinen sivusto, joka ei vaadi opettajalta, eikä oppilaalta mitään henkilötietoja. Opettaja luo alustalle seinän, josta muodostuneen linkin hän jakaa oppilaille. Alusta toimii vain linkin kautta ja siis suljettu muilta käyttäjiltä. Oppilaat avaavat yhteisen “seinän” linkin avulla, johon he voivat anonyymisti kirjata oman kommenttinsa. Alusta ei mainosta mitään ja sen kautta löytyy myös tarkemmat tiedot yksityisyydensuojasta.

Testmoz-alusta on suljettu muilta käyttäjiltä ja avautuu oppilaille vain opettajan asettaman koodin avulla ja ei vaadi oppilailta henkilötietoja. Myöskään opettajan eri tarvitse rekisteröityä käyttäjäksi ja alusta on täysin ilmainen tiettyyn testimäärään asti vuodessa. Alusta ei mainosta mitään eikä lähetä alustalla tehtyjä testejä tai testituloksia kolmansille osapuolille. Sivustolta löytyy selkeät tiedot yksityisyyden suojasta.

Popplet toimii sekä sovelluksen että selaimen kautta ja siitä on saatavilla täysin ilmainen versio. Popplet ei vaadi kirjautumista eikä henkilötietoja ilmaisessa versiossa. Oma tuotos tallennetaan esimerkiksi pdf tai kuvatiedostona omalle tietokoneelle/puhelimelle/tabletille. Popplet kerää tietoa käyttäjistään, mikäli käyttäjä käyttää maksullisia versioita. Sivustolta löytyy tarkemmat tiedot yksityisyyden suojasta.